กิจการต้องทำกำไร เพราะเหตุใด
จากหนังสือ The Fast Forward MBA in Finance ของ John A. Tracy ได้กล่าวถึงพันธกิจหลักของกิจการไว้ 3 ประการ คือ Make Profit, Generate Cash Flow และ Stay Solvency ถึงแม้ว่าองค์ความรู้ดังกล่าวจะถูกสอนกันอย่างแพร่หลายมานานแล้วในห้องเรียนวิชาการเงิน แต่ในแง่ของการลงทุน เรื่องดังกล่าวถือเป็นปัจจัยสำคัญที่นำมาซึ่งการวิเคราะห์พื้นฐานธุรกิจที่ถือเป็นหัวใจของนักลงทุน หัวใจ 3 ประการสำคัญกับการลงทุนอย่างไรบ้าง กิจการใดก็ตามจะประสบความสำเร็จได้จะต้องมีความสามารถในพันธกิจทั้ง 3 นี้ หากทำได้มากอาจนำมาซึ่งความสำเร็จมาก หากทำได้น้อยอาจนำมาซึ่งความสำเร็จน้อย แต่ถ้าไม่มีหรือขาดข้อใดข้อหนึ่ง นั่นหมายถึงสัญญาณเตือนภัยสำหรับนักลงทุนให้พึงระวังไว้ สำหรับผู้บริหารให้รู้ไว้ว่ากิจการกำลังลำบาก ซึ่งหนทางแห่งขวางหนามนี้อาจจะปูทางไปสู่การล้มละลายของกิจการในอนาคต 1. Make Profit กิจการต้องทำกำไร เพราะหัวใจของการทำธุรกิจคือการทำกำไร ดังนั้นสิ่งที่ผู้บริหารต้องพิจารณาคือทำอย่างไรให้ธุรกิจมีกำไร สิ่งที่นักลงทุนต้องมองหาคือกิจการที่สร้างกำไรได้อย่างยั่งยืน ธุรกิจที่ไม่ทำกำไรคือธุรกิจที่มีรายได้ไม่คุ้มค่าใช้จ่าย ในระยะสั้น กิจการขาดทุนได้บ้างตามปัจจัยที่อาจจะผันผวน แต่ในระยะยาว กิจการควรมีกำไรเพราะถ้ากิจการขาดทุนอย่างต่อเนื่องแล้ว การปิดธุรกิจแล้วนำเงินมาแจกจ่ายคืนผู้ถือหุ้นจะคุ้มเสียกว่า เพราะยิ่งทำก็ยิ่งเหมือนเอาเงินไปละลายน้ำทิ้ง ฝืนไปเรื่อยๆ หากไม่จบที่การเพิ่มทุนไม่มีวันจนสิ้นก็ต้องจบที่การล้มละลาย 2. Generate Cash Flow กิจการต้องสร้างกระแสเงินสดด้วย กิจการบางแห่งมีกำไรมากแต่ไม่สร้างเงินสดเลย เป็นกำไรทางบัญชีล้วนๆ เช่น การปรับมูลค่าสินทรัพย์ กำไรจากการปรับโครงสร้างหนี้ ซึ่งไม่ได้ก่อให้เกิดเงินสดมาใช้เป็นเงินทุนหมุนเวียนในบริษัทเลย นักลงทุนจำนวนมากสนใจแต่กำไร หากแต่ละเลยเงินสดไปมาก ในทางธุรกิจ การขาดเงินสดอาจอันตรายยิ่งกว่าการที่ส่วนทุนติดลบเสียอีก เพราะส่วนทุนติดลบอาจหมายถึงต้องใช้เวลาจนครบรอบบัญชีถึงจะเข้าสู่ภาวะล้มละลาย แต่ถ้ากิจการไม่มีเงินสดแล้ว กิจการไม่สามารถชำระหนี้เจ้าหนี้ได้ นั่นอาจหมายถึงอาจโดนฟ้องและนำมาซึ่งการล้มละลายในทันที 3. Stay Solvency และกิจการต้องมีชีวิตรอดด้วย รอดในที่นี้หมายถึงความสามารถในการชำระหนี้สิน กิจการที่ขาดทุนอย่างยาวนานอาจจะอยู่รอดได้หากโครงสร้างหนี้เหมาะสม ภาระจ่ายหนี้น้อย สามารถทนฝืนผ่านช่วงแย่ของวัฎจักรอุตสาหกรรมไปได้ แต่ธุรกิจที่หนี้มาก โครงสร้างหนี้ไม่ดี เหมาะคนที่วิ่งด้วยความเร็วสูงตลอด ถึงแม้การสร้างอัตราทดด้วยการก่อหนี้จะทำให้กิจการโตเร็วขึ้น แต่หากเกิดความผิดพลาด คนที่วิ่งแล้วล้มย่อมเจ็บกว่าคนที่เดินแล้วล้มเสมอ กิจการที่ล้มละลายตอนเจอวิกฤตเศรษฐกิจส่วนมากคือกิจการที่มีหนี้มากจนไม่อาจทนให้ผ่านช่วงเลวร้ายไปได้ สุดท้าย สิ่งที่นักลงทุนต้องคิดเสมอคืออย่าลืมว่าธุรกิจมีหัวใจ 3 ประการ คือ กำไร เงินสด และหนี้เสมอ อย่าพลาดที่จะมองให้ครบทุกมุม การวิเคราะห์ปัจจัยและประเมินมูลค่าเพียงแง่มุมใดแง่มุมหนึ่งอาจนำมาซึ่งความผิดพลาดในการลงทุนได้ เช่นเดียวกับผู้บริหาร หากสนใจแต่เรื่องใดเรื่องหนึ่งมากเกินไปจนไม่สร้างสมดุลให้ถูกต้อง การเร่งฝีเท้าเพื่อไปถึงจุดหมายก็อาจจะกลายเป็นหายนะได้ ลงทุนศาสตร์ – Investerest ลงทุนศาสตร์ – Investerest
กิจการต้องทำกำไร เพราะหัวใจของการทำธุรกิจคือ การทำกำไร ดังนั้น สิ่งที่ผู้บริหารต้องพิจารณาคือ ทำอย่างไรให้ธุรกิจมีกำไร สิ่งที่นักลงทุนต้องมองหาคือกิจการที่สร้างกำไรได้อย่างยั่งยืน ธุรกิจที่ไม่ทำกำไรคือ ธุรกิจที่มีรายได้ไม่คุ้มค่าใช้จ่าย ในระยะสั้น กิจการขาดทุนได้บ้างตามปัจจัยที่อาจจะผันผวน แต่ในระยะยาว กิจการควรมีกำไร เพราะถ้ากิจการขาดทุนอย่างต่อเนื่องแล้ว การปิดธุรกิจแล้วนำเงินมาแจกจ่ายคืนผู้ถือหุ้นจะคุ้มเสียกว่า เพราะยิ่งทำก็ยิ่งเหมือนเอาเงินไปละลายน้ำทิ้ง ฝืนไปเรื่อยๆ หากไม่จบที่การเพิ่มทุนไม่มีวันจนสิ้นก็ต้องจบที่การล้มละลาย
ความรู้ทางการเงิน,ข้อมูลการเงินรายบริษัท